BOTHATA jo bogolo jo bommè ba le bantsi ba lebaneng le jone gompieno ke go bereka gore ba thuse malapa a bone ka madi. Mo godimo ga moo, ka ntlha ya mabaka a a farologaneng, bangwe gape ba tshwanelwa ke go godisa bana ba bone ba sa thusiwe ke ope. A o ne o itse gore e ne e se boikaelelo jwa Modimo gore re swe? Baebele e na le bosupi jwa gore Modimo o ne a batla gore batho ba tshelele ruri mo lefatsheng. Fa Jehofa Modimo a ne a bopa lefatshe, o ne a le bopa le na le sengwe le sengwe se se dirang gore batho ba tshele mo go lone ba itumetse. Go tswa foo, o ile a bopa Adame a bo a mmaya mo tshimong ya Edene. ‘Morago ga moo Modimo a bona sengwe le sengwe se a neng a se dirile mme, bona! se bo se le molemo tota.’—Genesise 1:26, 31.